Veien går nordover fra Kvaløysletta langs østkysten av Kvaløya til Futrikelv, der den går gjennom Kvalsundtunnelen til Skulgam på Ringvassøya. Der fortsetter veien nordover langs østkysten av Ringvassøya til Hessfjord og videre til Hansnes. Fra Hansnes går det ferge til Skåningsbukt på Vanna. Fergeforbindelsen, fergeleiet og ca. 150 m av veien på Vanna er en del av fylkesvei 863. Bortsett fra fergestrekningen er veien 56,7 km lang.